मेडिकल क्षेत्रको उच्च तहसम्मको पढाइमा अथक परिश्रम र धैर्यको सीमा नै हुँदैन। लामो समय र निरन्तर कडा परिश्रम अपरिहार्य हुन्छ। म हिजोको विद्यार्थी आज दिनहुँजसो आफ्नो विद्यार्थीसँग हुँदाको अनुभवले यही बताउँछ। त्यसैले अभिभावकले छोराछोरीकै आफ्नो इच्छा र मिहिनेतले डाक्टर बन्न प्रोत्साहन गरिदिनुस्। घोडा चढ्ने मान्छे लड्छ, एकपटक नाम ननिस्किए अर्को पटक अन्य विश्वविद्यालयहरुमा कोसिस गराउनुस्। मिहिनेत गर्दा पनि पार नलागे अर्को क्षेत्रमा अघि बढ्न सल्लाह र हौसला दिनुस्।
